കാത്തിരിപ്പിന് വിരാമം:ഇന്ത്യകുവൈത്ത് വിമാനസര്വീസ് ചൊവ്വാഴ്ച മുതല് പുനരാരംഭിക്കും കുവൈത്ത് സിറ്റി: പ്രവാസികളുടെ മാസങ്ങള് നീണ്ട കാത്തിരിപ്പിനൊടുവില് ഇന്ത്യയില് നിന്ന് കുവൈത്തിലേക്ക് നേരിട്ടുള്ള വിമാന സര്വീസുകള് ആരംഭിക്കും.വിമാന സര്വ്വീസ് അരംഭിക്കുന്നതിന് സിവില് ഏവിയേഷന് അനുമതി നല്കി. അതേസമയം കുവൈത്ത് എയര്വെയ്സ് ഇന്ത്യയില് നിന്ന് കുവൈത്തിലേക്കുള്ള വിമാന ടിക്കറ്റ് ബുക്കിങ്ങ് ആരംഭിച്ചു. പ്രതിദിനം 768 യാത്രക്കാരെയാണ് ഇന്ത്യയില് നിന്ന് എത്താന് സിവില് ഏവിയേഷന് അനുവദിച്ചിരിക്കുന്നത്. ചെന്നെ,മുംബൈ എന്നിവിടങ്ങളില് നിന്നാണ് ആദ്യഘട്ടത്തില് സര്വ്വീസ് ഉണ്ടാവുക. ബുക്കിങ്ങ് ആരംഭിച്ച് മിനിട്ടുകള്ക്കുള്ളില് തന്നെ പല ദിവസങ്ങളിലെയും ടിക്കറ്റ് വിറ്റു തീര്ന്നു.എന്നാല് ഇന്ത്യന് എയര്ലൈനുകള് കുവൈത്തിലേക്കുള്ള സര്വ്വീസുകള് എന്ന് തുടങ്ങുമെന്ന് പ്രഖ്യാപിച്ചിട്ടില്ല.